Sammen laver I en skitse over, hvor stikledningen skal løbe over jeres grund, og hvor den skal ind i huset. I aftaler også, hvor det nye fjernvarmeanlæg skal monteres inde i huset - det vil typisk være, hvor det gamle naturgasfyr har siddet. Aftalen kaldes for stikaftalen.
På dette tidspunkt skal I også selv bestille en afkobling af naturgassen. Det gøres elektronisk via hjemmesiden Mit Evida. Gebyret for afmelding af naturgas til Evida er allerede dækket af tilslutningsprisen. Husk selv at tjekke at I får eventuelle tilgodehavender refunderet af gasselskabet. Husk også at opsige evt. serviceaftaler på gasfyret.
Den indvendige del består af indvendige rørføringer og retablering, nedtagning og fjernelse af det gamle gasfyr, fjernelse af aftræk, samt levering og tilkobling af nyt fjernvarmeanlæg. (OBS: se herunder om aftræk, skorsten, mv.) Det forudsættes, at der er et lovligt udtag til strøm i umiddelbar nærhed. Har der siddet et gasfyr på samme plads, er der sandsynligvis også et udtag. VVS'eren må ikke tilslutte til en ulovlig el-installation, og fjernvarmeanlægget kan kun godkendes til brug af Fjernvarme Horsens hvis el-installationen er lovlig. El-, tømrer-, murer- og malerarbejde er som udgangspunkt ikke med i prisen. I punktform:
Specielt om genetablering efter rørgennemføringer
I vores tekniske bestemmelser afsnit 2.5, står: "Efter stikledningens indføring i ejendommen samt efter vedligeholdelses- og reparationsarbejder foretager SELSKABETS entreprenør en tilmuring og efterpudsning af grundhullet i muren og/eller i gulvet. Reparationen udføres på en god og ordentlig måde, men det må ikke forventes, at stikindføringen ikke efterlader sig synlige spor."
Retablering ved gasafbrydelse:
https://fjernvarmehorsens.dk/fjernvarmeplan/teknik-praktiske-spoergsmaal.php#gasafbrydelse:
"Først når gasforsyningen er nedtaget, kan der retableres. Dette arbejde foretages af Evida..." Forbrugeren laver selv aftalen med Evida.